Document ID: /roh_data/filtered/Billingualer_Corpus_interleaved-de-rm.jsonl.gz/1094

This is a text translated from German to Rumantsch Grischun.
Vogelgrippe bei Wildvögeln in der Schweiz - Das Übergreifen auf Nutzgeflügel muss verhindert werden

Seit dem 20. Februar 2006 muss das Nutzgeflügel wieder in geschlossenen Ställen gehalten werden und die einheimische Wildvogelpopulation wird überwacht. In der Zwischenzeit ist das H5N1-Virus in der Schweiz angekommen. Es ist wichtig, dass ein Übergreifen der Vogelgrippe auf Nutzgeflügel verhindert werden kann. Eine solche Verschleppung des Virus von der Wildvogelpopulation in einen Nutzgeflügelbestand kann vermieden werden, wenn ein Kontakt von Nutzgeflügel mit Wildvögeln zuverlässig ausgeschlossen werden kann. Mit geeigneten Hygienemassnahmen muss zudem sichergestellt werden, dass eine Verschleppung des Virus in den Hühnerstall durch den Hühnerhalter selber nicht möglich ist.

Abklärung von aussergewöhnlichen Todesfällen bei Wildvögeln

Um festzustellen, ob die Bündner Wildvogelpopulation allenfalls mit dem H5N1-Virus infiziert ist, arbeitet das Amt für Lebensmittelsicherheit und Tiergesundheit eng mit den Wildhütern zusammen. Wer aussergewöhnliche Todesfälle bei Wildvögeln beobachtet, soll dies dem Wildhüter melden.

Die Wildhüter stellen tote Wildvögel sicher, sofern innerhalb von 24 Stunden an einer Fundstelle mehr als zwei Wasservögel oder Greifvögel oder mehr als fünf andere Wildvögel tot aufgefunden werden. Solche Verdachtsfälle sowie einzelne tot aufgefundene Schwäne werden auf Vogelgrippe untersucht. Einzelne tot aufgefundene Singvögel, Krähen, Raben usw. können ohne weitere Untersuchungen entsorgt werden.

Nachrüstung von "nicht wildvogelsicheren" Hühnerställen und Wintergärten

Hühnerställe aber auch die "Wintergärten" und Volieren müssen ein dichtes Dach haben und deren Wände müssen mit Netzen oder Gittern so abgedichtet sein, dass von aussen keine Wildvögel, insbesondere auch keine Spatzen, eindringen können. Geflügelhalter, deren Hühnerställe oder Volieren nicht diesen Anforderungen entsprechen, haben ihre Tierhaltungen entsprechend nachzurüsten.

Verstärkung der Hygienemassnahmen

Zusätzlich sind die Hygienemassnahmen in und um den Hühnerstall zu verstärken. So sind zum Beispiel vor Beginn der Arbeit im Hühnerstall die Hände zu waschen und zu desinfizieren. Für die Arbeit im Stall sind Stiefel und Überkleider anzuziehen, die nur im Stall verwendet werden. Entsprechend sind die Hühnerställe gegen den Zutritt unbefugter Personen zu sichern und Haustiere (Hunde, Katzen) haben im Hühnerstall ohnehin nichts zu suchen.

Im Weiteren ist der Betriebshygiene grösste Beachtung zu schenken und Eierkartons und andere Gebinde sollten nur einmal verwendet werden, da Krankheitserreger auch auf diesem Weg in die Ställe gelangen können.

Mit dem konsequenten Einhalten dieser Massnahmen, können alle Geflügelhalter einen wichtigen Beitrag dazu leisten, dass es gelingt, ein Überspringen des H5N1-Virus auf das Nutzgeflügel zu verhindern.

Gremium: Amt für Lebensmittelsicherheit und Tiergesundheit

Quelle: dt Amt für Lebensmittelsicherheit und Tiergesundheit

Data: 08.03.2006

La grippa d'utschels tar ils utschels selvadis en Svizra - I sto vegnir impedì che la grippa sa derasia sin il giaglinom da niz

Dapi ils 20 da favrer 2006 sto il giaglinom da niz puspè vegnir tegnì en uigls serrads e la populaziun indigena d'utschels selvadis vegn survegliada. En il fratemp è arrivà il virus H5N1 en Svizra. Igl è impurtant ch'ins possia impedir che la grippa d'utschels sa derasia sin il giaglinom da niz. Ina tala derasaziun dal virus da la populaziun d'utschels selvadis sin in effectiv da giaglinom da niz po vegnir evitada, sch'in contact da giaglinom da niz cun utschels selvadis è exclus en moda fidada. Cun mesiras igienicas adattadas sto ultra da quai vegnir garantì ch'ina derasaziun dal virus en il giagliner na saja betg pussaivla tras la possessura u tras il possessur sez.

Scleriment da mortoris extraordinaris tar utschels selvadis

Per constatar, sche la populaziun grischuna d'utschels selvadis è eventualmain infectada cun il virus H5N1, collavura l'uffizi per la segirezza da victualias e per la sanadad d'animals stretgamain cun ils guardiaselvaschinas. Tgi che observa mortoris extraordinaris tar utschels selvadis, duai annunziar quai al guardiaselvaschina.

Ils guardiaselvaschinas mettan ils utschels selvadis morts en segirezza, sche entaifer 24 uras vegnan chattads al medem lieu pli che dus utschels d'aua u da preda u pli che tschintg auters utschels selvadis morts. Tals cas suspects sco er singuls cigns chattads morts vegnan examinads, sch'els han la grippa d'utschels. Singuls utschels chantadurs u corvs e.u.v. chattads morts pon vegnir allontanads senza autras retschertgas.

Impedir che utschels selvadis entrian en uigls da giaglinas ed ierts d'enviern

Ils uigls da giaglinas dentant er ils "ierts d'enviern" e las volieras ston avair in tetg serrà e lur paraids ston esser isoladas cun raits u cun giatters uschia, ch'i na pon entrar nagins utschels selvadis, cunzunt er nagins paslers, d'ordaifer. Possessuras e possessurs da giaglinom, dals quals ils giagliners u las volieras na correspundan betg a questas pretensiuns, ston equipar correspundentamain lur tratgas.

Rinforzar las mesiras igienicas

Ultra da quai ston vegnir rinforzadas las mesiras igienicas en ed enturn l'uigl da giaglinas. Uschia ston ins per exempel lavar e dischinfectar ils mauns avant che cumenzar cun la lavur en il giagliner. Per la lavur en il giagliner ston ins trair en stivals e vestgids suren che vegnan duvrads mo per l'uigl. Ils giagliners ston vegnir segirads correspundentamain cunter l'access da persunas nunautorisadas e d'animals da chasa (chauns, giats) che n'han insumma pers nagut en l'uigl da giaglinas.

Plinavant sto vegnir dada fitg gronda attenziun a l'igiena dal manaschi ed ils chartuns dad ovs sco er auters emballadis duain vegnir duvrads mo ina giada, perquai che scherms infectus pon arrivar er sin questa via en ils uigls.

Cun observar consequentamain questas mesiras pon tut las possessuras e tut ils possessurs da giaglinas gidar ad impedir ch'il virus H5N1 sa derasia sin il giaglinom da niz.

Gremi: uffizi per la segirezza da victualias e per la sanadad d'animals

Funtauna: rg uffizi per la segirezza da victualias e per la sanadad d'animals

Data: 08.03.2006